Document ID: 32009D0519

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Ιουλίου 2009
για τροποποίηση της απόφασης 2007/679/ΕΚ για τον καθορισμό των καθαρών ποσών που αντιστοιχούν στην εφαρμογή της προαιρετικής διαφοροποίησης στο Ηνωμένο Βασίλειο για τα ημερολογιακά έτη 2007-2012
[κοινοποιηθείσα υπό τον αριθμό Ε(2009) 5027]
(Το κείμενο στην αγγλική γλώσσα είναι το μόνο αυθεντικό)
(2009/519/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 (1), και ιδίως το άρθρο 4 παράγραφος 1,
Εκτιμώντας τα ακόλουθα:
(1)
Η απόφαση 2007/679/ΕΚ της Επιτροπής (2) καθορίζει τα καθαρά ποσά που αντιστοιχούν στην εφαρμογή της προαιρετικής διαφοροποίησης στο Ηνωμένο Βασίλειο για τα ημερολογιακά έτη 2007-2012 βάσει των ετήσιων ποσοστών προαιρετικής διαφοροποίησης σε επίπεδο περιφέρειας και ανά έτος.
(2)
Το άρθρο 1 παράγραφος 5 του κανονισμού (ΕΚ) αριθ. 378/2007 προβλέπει ότι τα ποσοστά διαφοροποίησης που καθορίζονται στο άρθρο 7 του κανονισμού (ΕΚ) αριθ. 73/2009 του Συμβουλίου (3), μείον 5 ποσοστιαίες μονάδες, αφαιρούνται από το ποσοστό προαιρετικής διαφοροποίησης που εφαρμόζουν τα κράτη μέλη. Ως εκ τούτου, πρέπει να αφαιρεθούν τα καθαρά ποσά που προκύπτουν από την προαιρετική διαφοροποίηση.
(3)
Επομένως, η απόφαση 2007/679/ΕΚ πρέπει να τροποποιηθεί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2007/679/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται από το οικονομικό έτος 2010.
Άρθρο 3
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βόρειας Ιρλανδίας.
Βρυξέλλες, 2 Ιουλίου 2009.

Labels: 18
19
5
6